CELEX: 62012CN0176
Language: sk
Date: 2012-04-16 00:00:00
Title: Vec C-176/12: Návrh na začatie prejudiciálneho konania, ktorý podal Cour de cassation (Francúzsko) 16. apríla 2012 — Association de médiation sociale/Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)

23.6.2012   
            
            
               SK
            
            
               Úradný vestník Európskej únie
            
            
               C 184/5
            
         Návrh na začatie prejudiciálneho konania, ktorý podal Cour de cassation (Francúzsko) 16. apríla 2012 — Association de médiation sociale/Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)
   (Vec C-176/12)
   2012/C 184/08
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Odvolateľ: Association de médiation sociale
   
      Odporcovia: Union locale des syndicats CGT, Hichem Laboubi, Union départementale CGT des Bouches-du-Rhône, Confédération générale du travail (CGT)
   
      Prejudiciálne otázky
   
   
               1.
            
            
               Možno sa v spore medzi jednotlivcami dovolávať základného práva zamestnancov na informovanie a konzultácie, ktoré priznáva článok 27 Charty základných práv Európskej únie tak, ako je spresnené ustanoveniami smernice Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve (1), s cieľom overiť súlad vnútroštátneho opatrenia, ktorým sa preberá smernica?
            
         
               2.
            
            
               V prípade kladnej odpovede, majú sa tie isté ustanovenia vykladať v tom zmysle, že im odporuje ustanovenie vnútroštátneho právneho predpisu, ktoré z výpočtu počtu zamestnancov podniku, a to najmä na účely stanovenia prahových hodnôt pre zriadenie inštitúcii zastupujúcich zamestnancov, vylučuje zamestnancov, s ktorými boli uzavreté tieto pracovné zmluvy: učňovská zmluva (apprentissage), zmluva na podporu zamestnávania (contrat initiative-emploi), zmluva o profesijno-vzdelávacom dohľade (contrat d’accompagnement dans l’emploi) a zmluva na zvyšovanie odbornej kvalifikácie (contrat de professionnalisation)?
            
         
      (1)  Smernica Európskeho parlamentu a Rady 2002/14/ES z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve — Spoločné vyhlásenie Európskeho parlamentu, Rady a Komisie o zastupovaní zamestnancov (Ú. v. ES L 80, s. 29; Mim. vyd. 05/004, s. 219).